וידקדקו לחזור אחר ש"ץ כו'. ונהגו לעבור לפני התיבה בר"ה ובי"כ פרנסים הנאמנים מנהיגים המגינים על הדור שלהם (מרדכי ורוקח) ועכ"פ צריך שיהיה מרוצה ומקובל לכל הקהל ואם באים על ידי כך לידי קטטה ומריבה ראוי לתקן פרצה זו שלא יתפלל שום אדם זולת הש"ץ הקבוע הרגיל להתפלל כל השנה ובפרט בקהלות קטנות ראוי לבטל מנהג זה לגמרי כי באים מכח זה לידי קטטות ומריבות (מורי בב"ח סי' תרי"ט) וצריך הש"ץ או מי שנברר מהקהל להתפלל או לתקוע לפרוש עצמו ג"י מקודם ר"ה וי"כ מכל דברים המביאין לידי טומאה וצריכין טהרה ביותר מכ"ש התוקע וכן ראוי לבדוק באותן ג' ימים אם הוא הגון להתפלל הן מחמת איזה פגם שבו הן מחמת שלא ידע כוונת התפלה כראוי אז צריך ללמוד אותו הן מחמת טהרת גופו בענין טבילה וכיוצא בזה (זוהר פ' ויקרא ע' כ"ה) . מי שבא עש"ג אין ראוי להיות ש"ץ בר"ה וי"כ אלא א"כ עשה תשובה (תורת אמת):